Source: https://www.slov-lex.sk/pravne-predpisy/SK/ZZ/1986/26/19860401.html
Timestamp: 2020-08-10 16:08:39+00:00

Document:
26/1986 Zb. - Vyhláška Federálneho ministerstva p... - SLOV-LEX
26/1986 Zb./
Predpis bol zrušený predpisom 90/1988 Zb.
26/1986 Zb.
Časová verzia predpisu účinná od 01.04.1986 do 31.12.1988
z 27. marca 1986
o rezervnom fonde v jednotných roľníckych družstvách a spoločných poľnohospodárskych podnikoch
Federálne ministerstvo poľnohospodárstva a výživy po dohode s Federálnym ministerstvom financií, Štátnou arbitrážou Československej socialistickej republiky, Ministerstvom poľnohospodárstva a výživy Českej socialistickej republiky a Ministerstvom poľnohospodárstva a výživy Slovenskej socialistickej republiky podľa § 14 ods. 4 a §97 ods. 1 písm. b) zákona č. 122/1975 Zb. o poľnohospodárskom družstevníctve ustanovuje:
Rezervný fond v jednotných roľníckych družstvách a rezervný fond v spoločných poľnohospodárskych podnikoch (ďalej len „fond“) slúži na sústredenie finančných prostriedkov na preklenutie výkyvov v tvorbe zdrojov a na krytie potrieb, a to v pláne aj v skutočnosti, pokiaľ tieto výkyvy nie sú kryté zákonným alebo zmluvným poistením alebo iným účelovým fondom.
Fond sa tvorí prídelom zo zisku, ktorý uskutoční:
jednotné roľnícke družstvo vo výške zostávajúcej časti zisku po splnení odvodových povinností a po prídeloch všetkým fondom včítane ostatného použitia zisku,
spoločný poľnohospodársky podnik vo výške určenej v schválenej ročnej účtovnej uzávierke.
Prostriedky fondu sa používajú:
na doplnenie zdrojov na rozdelenie,
na prídely do ostatných fondov v súlade s osobitnými predpismi platnými pre tieto fondy,
na krytie strát z fyzickej likvidácie nepoužiteľných zásob a z predaja nepotrebných zásob až do výšky 100 % týchto strát,
na krytie 20 % spoluúčasti na zákonnom poistení,1)
na ďalšie účely ustanovené Ministerstvom poľnohospodárstva a výživy Českej socialistickej republiky alebo Ministerstvom poľnohospodárstva a výživy Slovenskej socialistickej republiky po dohode s Federálnym ministerstvom poľnohospodárstva a výživy.
Fond sa môže dopĺňať z ďalších zdrojov ustanovených osobitnými predpismi.
Peňažné prostriedky fondu sa vedú na kontokorentnom (bežnom) účte v Štátnej banke československej.
Zostatky fondu ku koncu roka sa v plnej výške prevádzajú do nasledujúceho roka.
Ministerstvo poľnohospodárstva a výživy Českej socialistickej republiky a Ministerstvo poľnohospodárstva a výživy Slovenskej socialistickej republiky môže povoliť v jednotlivých prípadoch výnimku z ustanovení § 3 tejto vyhlášky.
Zrušuje sa vyhláška Federálneho ministerstva poľnohospodárstva a výživy č. 111/1976 Zb. o rezervnom fonde jednotného roľníckeho družstva.
Táto vyhláška nadobúda účinnosť 1. aprílom 1986.
§ 23 ods. 3 vyhlášky Ministerstva financií Českej socialistickej republiky č. 75/1985 Zb., ktorou sa ustanovuje rozsah a podmienky zákonného poistenia socialistických poľnohospodárskych organizácií vykonávaného Českou štátnou poisťovňou.
§ 23 ods. 3 vyhlášky Ministerstva financií Slovenskej socialistickej republiky č. 76/1985 Zb., ktorou sa ustanovuje rozsah a podmienky zákonného poistenia socialistických poľnohospodárskych organizácií vykonávaného Slovenskou štátnou poisťovňou.
§ 2 Tvorba fondu
§ 3 Použitie fondu
§ 4 Hospodárenie s fondom
122/1975 Zb. Zákon o poľnohospodárskom družstevníctve
Číslo: 26/1986 Zb.
Názov: Vyhláška Federálneho ministerstva poľnohospodárstva a výživy o rezervnom fonde v jednotných roľníckych družstvách a spoločných poľnohospodárskych podnikoch
Dátum schválenia: 27.03.1986
Dátum vyhlásenia: 28.03.1986
Dátum účinnosti od: 01.04.1986
Autor: Federálne ministerstvo poľnohospodárstva a výživy
Nachádza sa v čiastke: 6/1986
2. 01.04.1986 - 31.12.1988

References: § 14
 §97
 § 3

§ 23

§ 23

§ 2

§ 3

§ 4